Индивидуален договор

към Общи условия на ЕВН ЕС за продажба на електрическа енергия при условията на доставка от последна инстанция

Днес,       г., между:

”ЕВН България Електроснабдяване” ЕАД – Доставчик от последна инстанция (ДПИ), със седалище и адрес на управление: гр. Пловдив, ул. “Хр. Г. Данов” № 37, вписано в Търговския регистър при Агенцията по вписванията с ЕИК: 123526430 , ИН по ЗДДС: BG 123526430, действащо чрез пълномощника на законните представители ………………………………………………………………………………………, наричано по-нататък за краткост „ЕВН ЕС – ДПИ“

и

|  |  |  |  |  |  |  |
| --- | --- | --- | --- | --- | --- | --- |
| **Клиентски данни** | Клиент: ..................................................................................................................... | | | | | |
| ЕИК/ЕГН: .................................. | Номер по ЗДДС: .................................. | | | | |
| Адресна регистрация / седалище ....................................................... | | | | П.К.: .................................. | |
| бул./ул.: ......................................................... | | | №: ........................ | Ап. .................................. | |
| Пощенска кутия: ............................................ | | | КЛ. №: .................................. | | |
|  | | | | | | |
| **Представител/ Пълномощник** | Чрез: .....................................................................................................................  (име, презиме, фамилия) | | | | | |
| ЕГН (ако е пълномощник): .................................. | | | | | |
| Пълномощно №: ................/............. г. | | Нотариус №: ......................... | | | Валидно до ...................... г. |

**Данни за контакт:**

по адресната регистрация/седалището на клиента;

друг адрес (запишете кой);

гр./с. ......................................................., П.К.: ..................................,

бул./ул. ....................................................... №........, вх. ........, ет. ........, ап.№ ........,

тел.: .................................., факс: .................................., е-мail ..................................

наричан по-долу за краткост “КЛИЕНТ”,

всяка поотделно наричана също така „Страна”, а заедно наричани “Страни”, на основание чл. 95а от Закона за енергетиката, чл. 2 и чл. 5 от Общите условия за продажба на електрическа енергия при условията на доставка от последна инстанция на ЕВН ЕС – ДПИ (Общи условия) се сключи настоящия Индивидуален договор за следното:

Чл. 1. (1) ЕВН ЕС - ДПИ продава активна електрическа енергия на Клиента за обектите, които се снабдяват с електрическа енергия при условията на Доставка от последна инстанция, а Клиентът купува и заплаща доставената електрическа енергия по тарифи, сроковете, ред и условия, описани в Общите условия, този Индивидуален договор и приложенията към него.

(2) В допълнение ЕВН ЕС - ДПИ приема да осигури предоставянето на Клиента на следните допълнителни услуги:

1. отговорност за балансиране;

2. прогнозиране на потреблението;

3. плащане на дължимите от Клиента на оператора на електроразпределителна мрежа суми за използвани Mрежови и Допълнителни услуги, както и дължимите нормативно определени добавки върху тези цени.

Чл. 2. Този Индивидуален договор влиза в сила от момента в който даден обект на Клиента бъде прехвърлен към ЕВН ЕС – ДПИ и се сключва за неопределен срок, като се прилага при всеки случай, в който в обектите на Клиента се доставя електрическа енергия при условията на Доставка от последна инстанция за времето, за което се извършва тази доставка.

Чл. 3. Всякаква информация, която Страните са длъжни да разменят съгласно Общите условия и този Индивидуален договор, ще се изпраща на горепосочените адреси за кореспонденция:

Чл. 4. (1) Всички фактури, издавани от ЕВН ДПИ – ЕС в изпълнение на задълженията му по този Индивидуален договор, ще бъдат електронни и ще се изпращат на Клиента на електронния адрес, посочен в чл. 3 по-горе или чрез система за електронен обмен на документи.

(2) В случай, че Клиентът желае да получава фактура на хартиен носител, той следва изрично да декларира този си желание писмено в избрано от него място за обслужване на клиенти на ЕВН ЕС – ДПИ.

Чл. 5.Страните се съгласяват, че Клиентът ще заплаща задълженията си по договора по един от следните начини:

чрез директен дебит от следната банкова сметка, IBAN …………………………………...

по банков път, по банковата сметка на ЕВН ЕС – ДПИ, посочена в съответната фактура;

друг вид електронно плащане: …………………………………...

Чл. 6. (1) Този Индивидуален договор представлява неразделна част от Общите условия на ЕВН ЕС – ДПИ, които Клиентът декларира, че приема и че е поучил копие от тях.

(2) Всички разпоредби от Общите условия се прилагат и по отношение на настоящия Индивидуален договор, като в случай на противоречие между разпоредбите на Общите условия и този Индивидуален договор, предимство имат разпоредбите на Индивидуалния договор.

Чл. 7. (1) Всяка от Страните се съгласява, че ще обработва личните данни („Лични данни“), посочени в настоящия договор, на служителите (контактни лица на другата страна) и управляващите само и единствено за целите на обмен на данни и информация по договора, като никоя от Страните няма право да обработва Лични данни за други цели. Обработването на Лични данни от Страните се осъществява на територията на Република България или на друга държава в рамките на Европейския съюз, като не се допуска използването на каквото и да е оборудване за обработване на Личните данни, разположено извън Европейския съюз.

(2) Всяка от Страните се задължава да уведоми другата в случай:

а) на каквито и да е дейности по разследване, предприети от надзорен орган по защита на личните данни по отношение на дейността й по обработване на Лични данни за целите на изпълнение на Договора;

б) че установи, че не е в състояние да изпълнява задълженията си относно обработването и защита на личните данни на другата Страна;

в) че установи каквото и да е нарушение на сигурността на обработването на Личните данни.

(3) Уведомлението за нарушение на сигурността по ал. 2 следва да се извърши незабавно към другата Страна (но не по-късно от 12 (дванадесет) часа от установяването му) и следва да съдържа минимум следната информация:

* описание на естеството на нарушението и на фактите, свързани с нарушението на сигурността на личните данни, включително, ако е възможно, категориите и приблизителния брой на засегнатите субекти на данни и категориите и приблизителното количество на засегнатите записи на лични данни;
* описание на евентуалните последици от нарушението на сигурността на личните данни;
* описание на предприетите или предлаганите от нея мерки за справяне с нарушението на сигурността на личните данни, включително по целесъобразност мерки за намаляване на евентуалните неблагоприятни последици.

(4) В случай че е обективно невъзможно да осигури в посочения срок по ал. 3 цялата необходима за уведомлението информация, съответната Страна уведомява в този срок другата като ѝ предоставя наличната към този момент информация и след съгласуване с нея допълва уведомлението.

(5) Всяка от страните се задължава да предприеме разумни мерки, така че да гарантира надеждността на всеки свой служител, упълномощено лице или друго лице, което може да има достъп до Личните данни на другата страна като гарантира, че достъпът е строго ограничен до тези лица, които действително трябва да имат достъп до информацията за целите на изпълнението на настоящия договор. Страните гарантират, че тези лица ще изпълняват изискванията на приложимото законодателство в контекста на задълженията им по обработване на Лични данни и всички тези лица ще са задължени да пазят в тайна личните данни по силата на сключен договор или на вътрешна инструкция.

(6) Като се вземат предвид състоянието на техниката, разходите за изпълнение и естеството, обхвата, контекста и целите на обработването, както и възможният риск за правата и свободите на физическите лица, всяка от страните се задължава да приложи подходящи технически и организационни мерки, с цел осигуряване на ниво на сигурност, съответстващо на този риск, включително, когато е целесъобразно – мерките, посочени в член 32, параграф 1 от Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и в приложимото законодателство.

(7) В случай на прекратяване на договора или при промяна на приложимото законодателство, след която отношенията между страните се прекратяват, те се задължават незабавно и във всеки случай не по-късно от 30 (тридесет) дни, считано от датата на прекратяване, да заличат и осигурят заличаването на Личните данни на другата страна. Страните могат да запазят Личните данни, в обем, в който това се изисква от приложимото законодателство и само за такъв срок, който се изисква от приложимото законодателство, но при всички случаи при условие, че всяка страна гарантира поверителността на всички такива Лични данни и също така гарантира, че тези Лични данни се обработват само при необходимост за целите, посочени в приложимото законодателство, което налага тяхното съхранение и за никаква друга цел.

(8) Всяка от Страните е задължена да обезщети вредите, които дадено лице може да претърпи в резултат на обработване на Лични данни от страна на някоя от тях, което обработване нарушава Регламента или други законови разпоредби за защита на личните данни, освен ако последната не докаже, че по никакъв начин не е отговорна за вредите.

Чл. 8. Този Индивидуален договор се прекратява в следните случаи:

1. когато Клиентът престане да отговаря на условията да бъде Клиент на ЕВН ДПИ;

2. по искане на ЕВН ЕС - ДПИ при наличие на безспорни доказателства за обективни причини, поради които продажбата за Клиента е станала невъзможна и тя не може да бъде прекратена с негово съгласие;

3. по разпореждане на компетентен орган, овластен по силата на закон;

4. при получаване на уведомление от оператора на електроразпределителната мрежа съгласно ПТЕЕ, че е регистрирана смяна на доставчик на електрическа енергия;

5. Когато в 7-дневен срок, след получена писмена покана Клиентът не изпълни задължение, за което е поканен от ЕВН ЕС – ДПИ.

Този Индивидуален договор се състои от 3 (три) страници и се изготви и подписа в 2 (два) оригинални екземпляра – по един за всяка от Страните.

За ЕВН ЕС – ДПИ: За клиента:

………………………………. ……………………………….

**Декларация за съгласие за обработване на данни**

съгласно Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните)

Долуподписаният

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(имена)*

Давам съгласието си дружеството да обработва предоставените от мен лични данни с цел предлагане на стоки и услуги по пощата, по телефон или по друг директен начин, както и допитване с цел проучване относно предлаганите стоки и услуги.

Запознат съм, че мога да оттегля съгласието си по всяко време чрез заявление в ЕВН Офис или на имейл:

[info@evn.bg](mailto:info@evn.bg)

Информиран съм, че оттеглянето на съгласието не засяга законосъобразността на обработването, основано на дадено съгласие преди неговото оттегляне.

**Информация относно обработване на лични данни:**

Декларирам, че ми е предоставена и се запознах с информация относно обработването на лични данни от страна на дружеството в качеството му на администратор, както и за правата ми по Общия регламент за защита на данните. Във връзка с този документ се запознах със следната конкретна информация:

* Цел на обработване на личните данни: Получаване на съгласие за директен маркетинг
* Правно основание за обработването: Съгласие
* Срок за съхранение на личните данни: 10 години след последната дейност по клиентския номер

Подпис: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Дата:

гр./  с. **…………….**